מייקל וילבון

מייקל ריי וילבון (באנגלית: Michael Ray Wilbon; תעתיק פונטי ; נולד ב-19 בנובמבר 1958) הוא פרשן ספורט ב-ESPN, בעבר היה בעל טור ב"וושינגטון פוסט". הוא מארח את "Pardon the Interruption" ב-ESPN עם טוני קורנהייזר מאז 2001.

== ביוגרפיה ==
וילבון גדל בסאות' סייד של שיקגו שבאילינוי, בנם של מוכר ומורה בבית ספר ציבורי. הוא סיים את לימודיו התיכוניים בשנת 1976 וקיבל תואר בעיתונות בשנת 1980 מבית הספר לעיתונאות של אוניברסיטת נורת'ווסטרן. בהיותו בקולג', כתב וילבון בעיתון האוניברסיטאי "The Daily Northwestern".<ref name=":1"/>

=== עיתונות כתובה ===
וילבון החל לעבוד ב"וושינגטון פוסט" בשנת 1980 לאחר התמחות בקיץ בעיתון בשנים 1979 וב-1980. הוא סיקר ספורט מכללות, את ה-MLB, את ה-NFL ואת ליגת ה-NBA, לפני שהפך לבעל טור במשרה מלאה בפברואר 1980.<ref name=":0"></ref><ref name="PTI on ESPN"></ref> טורו ב"פוסט", שעסק בתרבות הספורט ובמשחק עצמו, הופיע עד ארבע פעמים בשבוע עד שעזב את "וושינגטון פוסט" והחל לעבוד במשרה מלאה ב-ESPN, ב-7 בדצמבר 2010.<ref name="washingtonpost.com"></ref>

וילבון סקר עשר אולימפיאדות קיץ וחורף עבור "וושינגטון פוסט", כל סופרבול מאז 1987, כמעט כל פיינל פור של טורניר אליפות המכללות בכדורסל מאז 1982 וכל גמר NBA בכל שנה מאז 1987. הוא היה גם הכתב היחיד שאינו מהוואי שסיקר את המשחק שבו הדיחה קבוצת הכדורסל של אוניברסיטת צ'מינייד מהונולולו, ששיחקה אז ב-NAIA לקולג'ים קטנים, את המדורגת ראשונה ב-NCAA, אוניברסיטת וירג'יניה, בשנת 1982 (הוא היה בהונולולו כדי לסקר משחק פוטבול).<ref name="resonates"></ref>

במהלך זמנו ב"פוסט", זכה וילבון למוניטין של אחד מ"הכותבים הטובים ביותר בעיתונים האמריקניים עד לדדליין", כלומר הכותבים שאינם מחברים כתבות מקיפות על נושאים שונים, אלא מסקרים באופן קבוע, מדי יום, את נושא הסיקור שלהם.<ref></ref> בשנת 2001 נבחר וילבון לבעל הטור הטוב ביותר בנושא ספורט על ידי חברת העיתונאים המקצועיים .<ref></ref>

וילבון התפרסם יותר כאיש ESPN מאשר ככתב ב"פוסט" מאז החל להופיע בתוכניות הערוץ, להקליט ולכתוב עבורו. ב-7 בדצמבר 2010 הוא כתב את הטור האחרון שלו ב"וושינגטון פוסט", והמשיך לעבוד במשרה מלאה ב-ESPN וב-ABC.<ref name="washingtonpost.com"></ref>

=== טלוויזיה ===
וילבון הופיע בתוכנית "The Sports Reporters" ובתוכניות אחרות בערוץ הכבלים של ESPN, וב-22 באוקטובר 2001 החל להנחות את תוכנית הפרשנים היומית "Pardon the Interruption" עם טוני קורנהייזר.<ref name=":1"></ref> וילבון השתתף גם בתוכנית "NBA Countdown" של ABC, שמשודרת לפני משחקי ליגת ה-NBA (הוא הנחה את התוכנית לצד ג'יילן רוז, ביל סימונס ומג'יק ג'ונסון).

וילבון הופיע מדי שבוע בערוץ WRC-TV בוושינגטון די. סי. יחד עם מנהל הספורט של WRC ג'ורג' מייקל , ושחקני הפוטבול לשעבר ג'ון ריגנס וסוני ג'ורגנסן בתוכנית "Redskins Report" במהלך עונת הפוטבול. הוא גם הופיע עם מייקל, כתב הכדורסל של USA Today דייוויד דופרי (Dupree) וטוני קורנהייזר בתוכנית "Full Court Press" במהלך עונת הכדורסל. שתי התוכניות בוטלו בדצמבר 2008 בגלל קיצוץ בתקציב.<ref></ref>

בסוף 2006 הסכים וילבון להארכת חוזה רב-שנתית עם ESPN. לאחר קבלת החוזה, ביקש וילבון להתפטר מה"פוסט", אבל יו"ר העיתון דונלד גרהאם והעורך בפועל לאונרד דאוני ביקשו ממנו להישאר.<ref name=":2"></ref> לאחר מכן, קיבלה ESPN עדיפות כאשר נתקל בסתירה בין מטלותיו בעיתון למטלותיו ברשת.<ref></ref><ref name=":2" /> הסכסוך הגדול הראשון התרחש ב-4 בפברואר 2007, כאשר וילבון סקר משחק של דטרויט פיסטונס נגד קליבלנד קאבלירס במקום את סופרבול XLI.

== חיים אישיים ==

וילבון מתגורר בבת'סדה שבמרילנד, ויש לו בית מגורים נוסף בסקוטסדייל שבאריזונה. בנם הראשון של וילבון ושל אשתו שריל ג'ונסון וילבון נולד ב-2008.<ref name="Mitchell"></ref> כתבת חדשות ABC לשעבר קרול סימפסון היא בת דודתו של וילבון.<ref></ref>

וילבון לקה בהתקף לב ב-27 בינואר 2008.<ref></ref> לאחר שהתלונן על כאבי חזה הוא נלקח לבית חולים בסקוטסדייל, ושם ביצעו רופאים אנגיופלסטיה.<ref></ref><ref></ref> וילבון הוא גם חולה סוכרת מסוג 2.<ref></ref>

וילבון הוא חבר טוב של כוכב ה-NBA לשעבר צ'ארלס בארקלי, וערך וכתב את ההקדמה לספריו "I May Be Wrong But I Doubt It" ו-"Who's Afraid of a Large Black Man?" שהיו שניהם רבי מכר של "הניו יורק טיימס".

== קישורים חיצוניים ==

==הערות שוליים==

קטגוריה:בוגרי אוניברסיטת נורת'ווסטרן
קטגוריה:סגל וושינגטון פוסט
קטגוריה:סופרים אפרו-אמריקאים
קטגוריה:עיתונאי ספורט
קטגוריה:עיתונאים אמריקאים
קטגוריה:פרשני כדורסל אמריקאים
קטגוריה:פרשני ספורט אמריקאים
קטגוריה:פרשני פוטבול אמריקאים
קטגוריה:אמריקאים שנולדו ב-1958